CELEX: 62021TN0410
Language: ro
Date: 2021-07-08 00:00:00
Title: Cauza T-410/21: Acțiune introdusă la 8 iulie 2021 — Ferriera Valsabbia și Valsabbia Investimenti/Comisia

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/39
            
         
      Acțiune introdusă la 8 iulie 2021 — Ferriera Valsabbia și Valsabbia Investimenti/Comisia
      (Cauza T-410/21)
      (2021/C 431/47)
      Limba de procedură: Italiana
      
         Părțile
      
      
         Reclamante: Ferriera Valsabbia SpA (Odolo, Italia), Valsabbia Investimenti SpA (Odolo) (reprezentanți: D. Fosselard, D. Slater și G. Carnazza, avocați)
      
         Pârâtă: Comisia Europeană
      
         Concluzii
      
      Reclamantele solicită Tribunalului:
      
                  —
               
               
                  i. obligarea Uniunii, reprezentată de Comisie, la plata unor dobânzi de întârziere pentru suma de 10 250 000 euro la rata stabilită de Banca Centrală Europeană (BCE) pentru principalele sale operațiuni de refinanțare, în vigoare în prima zi calendaristică a lunii scadenței, majorată cu trei puncte procentuale și jumătate, pentru perioada cuprinsă între 9 martie 2010 și 14 noiembrie 2017, după deducerea dobânzilor în valoare de 372 812,31 euro, deja încasate de reclamante, pentru o sumă care se ridică astfel la 3 174 389,74 EUR sau, cu titlu subsidiar, la plata unor dobânzi de întârziere calculate la rata dobânzii pe care o va considera adecvată;
               
            
                  —
               
               
                  ii. obligarea Uniunii, reprezentată de Comisie, la plata unor dobânzi de întârziere pentru suma solicitată la punctul (i) precedent, pentru perioada cuprinsă între 14 noiembrie 2017 și data plății efective, la rata stabilită de BCE pentru principalele sale operațiuni de refinanțare, în vigoare în prima zi calendaristică a lunii scadenței, majorată cu trei puncte procentuale și jumătate, sau, în subsidiar, la rata dobânzii pe care Tribunalul o va considera adecvată;
               
            
                  —
               
               
                  iii. cu titlu subsidiar în raport cu punctul (ii) precedent, obligarea Uniunii, reprezentată de Comisie, la plata unor dobânzi de întârziere pentru suma menționată la punctul (i) pentru perioada cuprinsă între 2 martie 2021 și data plății efective, la rata stabilită de BCE pentru principalele sale operațiuni de refinanțare, în vigoare în prima zi calendaristică a lunii scadenței, majorată cu trei puncte procentuale și jumătate sau, în subsidiar, la rata dobânzii pe care Tribunalul o va considera adecvată;
               
            
                  —
               
               
                  iv. în plus sau cu titlu subsidiar, anularea comunicării Comisiei din 30 aprilie 2021 Ref. Ares (2021) 2904093;
               
            
                  —
               
               
                  v. obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantele invocă trei motive.
      
                  1.
               
               
                  Primul motiv, referitor la cererea de daune interese, întemeiat pe executarea eronată de către Comisie a Hotărârii din 21 septembrie 2017, Ferriera Valsabbia și alții/Comisia (86/15-P și C-87/15 P, EU:C:2017:717), cu încălcarea articolului 266 primul paragraf TFUE și a articolului 41 alineatul (3) din Carta drepturilor fundamentale a Uniunii Europene.
                  În această privință, se susține că Comisia nu a efectuat plata integrală a dobânzilor de întârziere aplicate sancțiunii rambursate în urma pronunțării hotărârii.
               
            
                  2.
               
               
                  Al doilea motiv, referitor la cererea de anulare, întemeiat pe încălcarea și aplicarea eronată a articolelor 266 și 296 TFUE. Încălcarea și aplicarea eronată ale articolului 46 din Statutul Curții de Justiție a Uniunii Europene. Nemotivarea scrisorii Comisiei din 30 aprilie 2021. Eroare de drept și eroare vădită de apreciere.
                  În această privință, se arată că scrisoarea prin care Comisia a refuzat să plătească reclamantelor dobânzile de întârziere este lipsită de o motivare adecvată și încalcă principiile în materia prescripției.
               
            
                  3.
               
               
                  Al treilea motiv, întemeiat pe încălcarea și aplicarea greșită ale articolului 266 TFUE și ale Regulamentului delegat (UE) nr. 1268/2012 (1).
                  În această privință, se arată că articolul 85a alineatul (2) din Regulamentul (CE, EURATOM) nr. 2342/2002 (2), invocat de Comisie în scrisoarea sa din 30 aprilie 2021, nu mai era în vigoare la momentul rambursării sancțiunii și, prin urmare, nu mai era aplicabil.
               
            
         (1)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO 2012, L 362, p. 1).
      
         (2)  Regulamentul (CE, EURATOM) n.2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (JO 2002, L 357, p. 1, Ediție specială, 01/vol. 4, p. 3).